3.  การดำเนินงานของแต่ละประเภทธุรกิจหรือบริการ

3.1 ลักษณะของประเภทธุรกิจ

โรงแรมบันยัน ทรี ภูเก็ต

  รีสอร์ทซึ่งได้รับรางวัลชนะเลิศแห่งนี้ ได้นำเสนอประสบการณ์การพักผ่อนอันเป็นเอกลักษณ์
  ประกอบด้วย บ้านพัก 115 หลัง โดยมี 44 หลังพร้อมจากุชชี่ และ 71
  หลังพร้อมสระว่ายน้ำส่วนตัว นอกจากนี้ บันยัน ทรี สปา ซึ่งตั้งอยู่ในบริเวณ
  รีสอร์ท ยังให้บริการนวดแบบต่าง ๆ รวมถึงการปฏิบัติเพื่อรักษาเรือนร่าง
  และความงามแบบครบวงจรอีกด้วย บันยัน ทรี ภูเก็ต เริ่มเปิดดำเนินการในเดือนพฤษภาคม ปี
  พ.ศ. 2538 ภายใต้การบริหารงานของบริษัท บันยัน ทรี โฮเท็ล แอนด์ รีสอร์ท จำกัด
  บ้านพักพร้อมสระว่ายน้ำแบบสปา จำนวน 14 หลัง ได้ก่อสร้างแล้วเสร็จในเดือนธันวาคม 2544
  และเปิดให้บริการแล้วตั้งแต่เดือนมกราคม 2545
  รีสอร์ทแห่งนี้กลายเป็นจุดหมายปลายทางสำหรับรีสอร์ท และ
  สปาอันดับหนึ่งแห่งหนึ่งในภูมิภาคเอเชียแปซิฟิก

โรงแรมดุสิต ลากูน่า รีสอร์ท

  โรงแรมดุสิต ลากูน่า รีสอร์ท เปิดดำเนินการเป็นโรงแรมแรกใน ลากูน่า ภูเก็ต
  ในเดือนพฤศจิกายน พ.ศ. 2530 ประกอบด้วยห้องพัก และห้องสวีทติดชายทะเล จำนวน 224
  ห้อง บริหารงานโดย บริษัท ดุสิต โฮเท็ล แอนด์ รีสอร์ท จำกัด
  เพื่อเป็นการเพิ่มสิ่งอำนวยความสะดวก และการบริการที่ดีมีคุณภาพให้แก่ลูกค้า
  จึงได้เปิดให้บริการสปาโดยอังศนา สปา ภายใต้การบริหารงานของบริษัท บันยัน ทรี สปา จำกัด
  โดยได้เริ่มเปิดดำเนินการภายในบริเวณชั้นล่างของโรงแรมดุสิต ลากูน่า รีสอร์ท
  เมื่อเดือนธันวาคม 2542 กลุ่มเป้าหมายทางการตลาดของโรงแรมดุสิต ลากูน่า รีสอร์ท
  คือกลุ่มนักท่องเที่ยวจากยุโรป ในช่วงฤดูกาลท่องเที่ยว และ
  นักท่องเที่ยวไทยในช่วงนอกฤดูกาลท่องเที่ยว

โรงแรมลากูน่า บีช รีสอร์ท

โรงแรมลากูน่า บีช รีสอร์ท เสนอห้องพักระดับหรูจำนวน 254 ห้องทั้งแบบมาตรฐานและแบบสวีท
โรงแรมฯ เริ่มเปิดให้บริการครั้งแรกในเดือนพฤศจิกายน 2534
ภายใต้การบริหารงานของกลุ่มแปซิฟิค ไอส์แลนด์ คลับ
แต่ต่อมาได้บริหารงานโดยเจ้าของโรงแรมเองในปี 2537 และเดือนกันยายน 2544
โรงแรมได้เริ่มเปิดให้บริการสปา ภายใต้ชื่ออังศนา สปา บริเวณติดกับโรงแรม ลากูน่า บีช รีสอร์ท
กลุ่มเป้าหมายทางการตลาดคือ นักท่องเที่ยวระดับสูง และกลุ่มนักท่องเที่ยวที่เดินทางเป็นครอบครัว

โรงแรมเชอราตัน แกรนด์ ลากูน่า ภูเก็ต

  บนเนื้อที่ 70 เอเคอร์ของรีสอร์ทหรูแห่งนี้ ประกอบด้วยห้องพัก
  และสิ่งอำนวยความสะดวกครบครัน โรงแรมเริ่มเปิดดำเนินการเป็นครั้งแรกในปีพ.ศ. 2535
  โดยมีบริการห้องพัก ห้องสวีท รวมทั้งหมด 335 ห้อง ทั้งนี้ โรงแรมเชอราตัน แกรนด์ ลากูน่า
  ภูเก็ต ยังเป็นสมาชิกของ สตาร์วู้ด ลักชัวรี คอลเลคชั่น (Starwood Luxury Collection)
  ซึ่งเป็นสมาชิกในเครือโรงแรมเชอราตัน ที่มีชื่อเสียงที่สุดในโลก นอกจากนี้ อังศนา สปา
  ยังได้เปิดให้บริการ ณ ภายในบริเวณโรงแรมแห่งนี้ด้วยเช่นกัน กลุ่มเป้าหมายทางการตลาด
  คือกลุ่มนักท่องเที่ยวที่เดินทางเป็นครอบครัว และนักท่องเที่ยวอิสระ ในช่วงฤดูกาลท่องเที่ยว และ
  กลุ่มลูกค้าที่มาประชุม สัมมนา รวมทั้ง ตลาดนักท่องเที่ยวในภูมิภาคในช่วงนอกฤดูกาลท่องเที่ยว

โรงแรม0อัลลามันดา ลากูน่า ภูเก็ต

  โรงแรมอั0ลลามันดา ลากูน่า ภูเก็ต รีสอร์ท เป็นห้องพักในรูปแบบอาคารชุด
  ประกอบด้วยห้องพักสวีท แบบหนึ่งและสองห้องนอน รวมทั้งแบบดูเพล็กซ์
  โดยทุกห้องสามารถมองเห็น ทะเลสาบ สระว่ายน้ำ หรือ สนามกอล์ฟ เริ่มเปิดดำเนินการในปี
  พ.ศ. 2536 ภายใต้การบริหารงานของ บริษัท บันยัน ทรี โฮเท็ล แอนด์ รีสอร์ท จำกัด
  ห้องพักในโรงแรมนี้ ได้จำหน่ายให้แก่บุคคลทั่วไป และ บริษัทฯ ไม่ได้เป็นเจ้าของโรงแรมแห่งนี้
  กลุ่มเป้าหมายทางการตลาดของโรงแรม คือ กลุ่มนักท่องเที่ยวที่เดินทางเป็นครอบครัวระดับสี่ดาว
  และนักท่องเที่ยวจากบริษัทท่องเที่ยว

สิ่งอำนวยความสะดวกอื่น ๆ ใน ลากูน่า ภูเก็ต

  ลากูน่า ภูเก็ต กอล์ฟ คลับ

  สนามกอล์ฟ 18 หลุม สไตล์รีสอร์ท เปิดให้บริการสำหรับสมาชิก ลูกค้าของโรงแรมในกลุ่ม
  ลากูน่า ภูเก็ต และบุคคลทั่วไป ตั้งแต่เดือนสิงหาคม พ.ศ. 2535
  ภายใต้การบริหารงานของบริษัท บันยัน ทรี โฮเท็ล แอนด์ รีสอร์ท จำกัด

  เควส ลากูน่า ภูเก็ต แอดเวนเจอร์

  เควส ลากูน่า ภูเก็ต แอดเวนเจอร์ เป็นศูนย์ฝึกอบรมผู้บริหารที่มีโปรแกรมต่าง ๆ
  ที่ออกแบบให้ตรงกับความต้องการ และเป้าหมายของแต่ละบริษัท
  โดยทั่วไปการฝึกอบรมจะเน้นไปในเรื่องทักษะการแก้ไขปัญหา ความสามัคคีของกลุ่ม การเป็นผู้นำ
  และการสื่อสารที่มีประสิทธิภาพ นอกจากนี้
  เควสยังมีโปรแกรมสันทนาการสำหรับเด็กและแขกผู้เข้าพักในโรงแรมอีกด้วย เควส ลากูน่า
  ภูเก็ต แอดเวนเจอร์ เริ่มดำเนินการเมื่อปี 2537 ภายใต้การบริหารงานของบริษัท
  เชอราตันโอเวอร์ซีส์ เมเนจเม้นท์

  คาแนล วิลเลจ

  คาแนล วิลเลจ เป็นศูนย์การค้าทันสมัย ประกอบด้วยร้านค้าย่อยให้เช่า จำนวน 59 ร้านค้า
  ตั้งบนเนื้อที่ 10 ไร่ภายใน ลากูน่า ภูเก็ต คาแนล วิลเลจ
  เปิดดำเนินการอย่างเป็นทางการเมื่อปีพ.ศ. 2537 และบริหารงานโดยบริษัท ลากูน่า รีสอร์ท
  แอนด์ โฮเท็ล จำกัด (มหาชน)

  บันยัน ทรี แกลเลอรี่

  ร้านค้าปลีกที่ เน้นการจำหน่ายสินค้าศิลปะหัตถกรรมพื้นเมือง บันยัน ทรี แกลเลอรี่
  มีสาขารวมทั้งหมด 40 แห่งทั่วโลก โดย 13 แห่ง ตั้งอยู่ในแต่ละโรงแรมใน ลากูน่า ภูเก็ต
  และในศูนย์การค้า คาแนล วิลเลจ

  ลากูน่า ฮอลิเดย์ คลับ

  ลากูน่า ฮอลิเดย์ คลับ (เดิมเป็นที่รู้จักในนาม อลามันดา เวเคชั่น คลับ) เปิดดำเนินงานในปี
  พ.ศ. 2541 ดำเนินธุรกิจโดยเปิดโอกาสให้ผู้เข้าร่วมเป็นสมาชิกมีสิทธิ์ในการพักผ่อนประจำปี
  อย่างน้อย 1 สัปดาห์ ณ รีสอร์ท ดังต่อไปนี้ โรงแรม
  อั0ลลามันดา ลากูน่า ภูเก็ต, โรงแรมเชอราตัน แกรนด์ ลากูน่า ภูเก็ต, เชอราตัน กอล์ฟ
  วิลล่า และโรงแรมอังศนา
  รีสอร์ท แอนด์ สปา บินทาน นอกจากนี้ สมาชิกยังมีสิทธิ์ได้เข้าพักในอีก 3,600 รีสอร์ทในอีก 90
  ประเทศทั่วโลกซึ่งอยู่ภายใต้การจัดการของบริษัท อาร์ ซี ไอ จำกัด

  ลากูน่า พร็อพเพอร์ตี้ เซลส์

  ลากูน่า พร็อพเพอร์ตี้ เซลส์ กำลังดำเนินธุรกิจการขายอาคารห้องชุด (Condominium)
  ในโรงแรมอั0ลลามันดา ลากูน่า ภูเก็ตบ้านพัก 2 ห้องนอนพร้อมสระว่ายน้ำที่โรงแรมบันยัน ทรี
  แพคเกจซื้อบ้านพร้อมที่ดินของโครงการ ลากูน่า เรสซิเด้นทส์ และโครงการลากูน่า ทาวน์โฮมส์
  กลุ่มบริษัทฯ เป็นเจ้าของที่ดินใน ลากูน่า ภูเก็ต และพื้นที่ที่ติดกับ ลากูน่า ภูเก็ต
  ซึ่งจะใช้เป็นพื้นที่ในการสร้างและพัฒนาเป็นที่พักอาศัยในอนาคต
  สำหรับนักลงทุนที่ซื้อห้องชุดที่โรงแรมอัลลามันดา ลากูน่า ภูเก็ต โรงแรมบันยัน ทรี ภูเก็ต
  โครงการลากูน่า เรสซิเด้นทส์ และโครงการลากูน่า ทาวน์โฮมส์
  มีทางเลือกที่จะได้รับผลตอบแทนโดยการที่เข้าร่วมกับโครงการบริหารจัดการของโรงแรมในการให้แขกเช่าเพื่อพักอาศัย

  บริษัท ลากูน่า เซอร์วิส จำกัด

  บริษัท ลากูน่า เซอร์วิส จำกัด เป็นบริษัทที่ดำเนินการให้บริการแก่โรงแรมในกลุ่มลากูน่า ภูเก็ต
  โดยมิได้หวังกำไร ก่อตั้งขึ้นเมื่อเดือนเมษายน 2534 โดยให้บริการที่สำคัญๆ ได้แก่
  การบริการซักรีด การให้บริการน้ำประปา การรับส่งระหว่างโรงแรม การจัดสวน
  การบำรุงรักษาพื้นที่ส่วนกลาง การดูแลส่วนทางเดิน บริการจัดสถานที่สำหรับจัดงาน (Marquee)
  สถานีจ่ายน้ำมัน รวมถึงการทำการตลาดร่วมให้กลุ่มโรงแรมของ ลากูน่า ภูเก็ตทั้งหมด ในปี
  2544 บริษัทฯ ได้ก่อสร้าง และเปิดดำเนินการโครงการศูนย์ฝึกอบรมคอมพิวเตอร์
  เพื่ออบรมการใช้เครื่องคอมพิวเตอร์ ให้แก่พนักงานทั้งหมดของ ลากูน่า ภูเก็ต และในปี 2545
  บริษัทฯ ได้ซื้อรถบัสปรับอากาศจำนวน 7 คัน เพื่อรับส่งพนักงานของโรงแรมในเครือ ลากูน่า
  ภูเก็ต ไปและกลับจากที่ทำงาน

  ลากูน่า เชียงราย

  ตั้งอยู่ในอำเภอแม่จัน จังหวัดเชียงราย ทางตอนเหนือของประเทศไทย บนพื้นที่ 1,090 ไร่
  โครงการนี้ปัจจุบันถูกระงับไว้
  ชั่วคราว

  การลงทุนในธุรกิจโรงแรม และรีสอร์ทในต่างประเทศ

  บริษัท ลากูน่า รีสอร์ท แอนด์ โฮเท็ล จำกัด (มหาชน) มีการลงทุนในต่างประเทศ
  โดยผ่านบริษัท ทรอปิคอล รีสอร์ท จำกัด (“TRL”) และบริษัท ทีอาร์แอล อินเวทเมนท์ จำกัด
  (“TRLI”) ซึ่งบริหารโรงแรมระดับหรูหลายแห่งในภูมิภาคเอเชียแปซิฟิค
  และการลงทุนในโรงแรม และรีสอร์ทของบริษัทฯ ในต่างประเทศ มีรายละเอียดดังนี้

  บันยัน ทรี มัลดีฟ วาบินฟารู ในหมู่เกาะมัลดีฟ

  โรงแรมบันยัน ทรี มัลดีฟ เป็นโรงแรมระดับ 5 ดาว
  ตั้งอยู่บนเกาะที่ได้รับสัมปทานจากรัฐบาลประเทศมัลดีฟ โรงแรมตั้งอยู่กลางมหาสมุทรอินเดีย
  โดยการเดินทางไปยังเกาะดังกล่าว ใช้เวลาเพียง 20 นาทีโดยเรือเร็วจากสนามบินเมืองเมล์
  แขกที่มาพัก จะเพลิดเพลินกับบ้านพักแบบติดชายหาดหรือบ้านพักพร้อมสวน ที่มีทั้งสิ้น 48 หลัง
  ซึ่งทั้งสองแบบ จะมีบริเวณพักผ่อน และสวนส่วนตัว

  โรงแรมมัลดีฟ อังศนา รีสอร์ท แอนด์ สปา

  โรงแรมมัลดีฟ อังศนา รีสอร์ท แอนด์ สปา ตั้งอยู่บนเกาะอิฮูรู บริเวณเมืองนอร์ท เมลล์ อะโทล
  การเดินทางไปยังโรงแรมใช้เวลาเพียง 20 นาที โดยเรือเร็วจากสนามบิน

  โรงแรมนี้ได้ถูกซื้อเมื่อเดือนกันยายน 2543 ที่ผ่านมา
  และได้เริ่มดำเนินการจากสภาพเดิมตั้งแต่เดือนกันยายน 2543 จนถึงพฤษภาคม 2544
  โรงแรมได้ปิดทำการปรับปรุงเมื่อเดือนมิถุนายน 2544 และเปิดให้บริการอีกครั้งเมื่อตุลาคม
  2544 โดยให้บริการบ้านพักติดชายหาดแบบหรูหรา จำนวน 45 หลัง ที่ตกแต่งด้วยหลังคามุงจาก
  พร้อมสวนส่วนตัว รวมทั้ง ทางเดินสู่ชายหาด

  อังศนา รีสอร์ท แอนด์ สปา เมืองแคร์นส์ ประเทศออสเตรเลีย

  ในอดีต รีสอร์ทแห่งนี้ เป็นที่รู้จักโดยทั่วไปในนาม “อัญมณีแห่งแนวปะการัง” (Jewel of the
  Reef) หลังจากบริษัท ทรอปิคอล รีสอร์ท จำกัด ได้ซื้อรีสอร์ทแห่งนี้
  และได้เข้ามาบริหารในปีพ.ศ. 2537 ได้เปลี่ยนชื่อรีสอร์ทแห่งนี้เป็น
  อัลลามันดา ปาล์ม โคฟ และ อังศนา รีสอร์ท แอนด์ สปา แคร์นส์ ตามลำดับ ปัจจุบัน
  รีสอร์ทริมหาดแห่งนี้ ได้ให้บริการห้องพักแบบสวีท พร้อมสิ่งอำนวยความสะดวกต่าง ๆ เช่น สปา
  สระว่ายน้ำ และห้องอาหาร ห้องพักทั้งหมดได้ถูกขายให้บุคคลทั่วไปในปี 2546 และ ปี 2547

  บันยัน ทรี บินทาน ประเทศอินโดนีเซีย

  โรงแรมบันยัน ทรี บินทาน ตั้งอยู่บนเกาะตันจง เซดด์
  ซึ่งเป็นหาดส่วนตัวห่างไปทางปลายด้านตะวันตกเฉียงเหนือของเกาะบินทาน ประเทศอินโดนีเซีย
  โรงแรมบันยัน ทรี บินทาน มีบ้านพักระดับหรู จำนวน 72 หลัง พร้อมสนามเทนนิส 2 สนาม
  สระว่ายน้ำ 2 สระ ศูนย์การประชุม รวมทั้งห้องอาหาร จำนวน 3 ห้อง และ ให้บริการสปา
  เช่นกัน

  อังศนา รีสอร์ท แอนด์ สปา บินทาน

  อังศนา รีสอร์ท แอนด์ สปา บินทาน ได้เริ่มเปิดดำเนินการอย่างเป็นทางการเมื่อวันที่ 1
  มิถุนายน 2543 โดยตั้งอยู่ติดกับโรงแรมบันยัน ทรี บินทาน รีสอร์ทแห่งนี้ ประกอบด้วย ห้องพัก
  รวมห้องพักแบบสวีท จำนวน 135 ห้อง สระว่ายน้ำ สนามเทนนิสจำนวน 2 สนาม
  ศูนย์การประชุม ห้องอาหาร จำนวน 3 ห้อง และให้บริการสปา

  บันยัน ทรี รีสอร์ท ที่ประเทศเซย์เชลล์

  ที่ดินขนาด 1,167,658 ตารางเมตร บริเวณหาดอินเทนแดนซ์ บีช บนเกาะ Mahe
  ที่ประเทศเซย์เชลล์ ได้ถูกซื้อเมื่อต้นปี 2544 โดยบริษัทฯ
  จะพัฒนาที่ดินดังกล่าวให้เป็นรีสอร์ทแบบผสมผสาน เช่นเดียวกับที่ลากูน่า ภูเก็ต โดยจะมีโรงแรม
  ทั้งหมด 3 โรงแรม พร้อมห้องพัก หรือบ้านพักรวมจำนวน 540 ห้อง ทั้งนี้
  บ้านพักในโครงการแรกและโครงการสอง จำนวน 47 หลัง ได้ก่อสร้างเสร็จสมบูรณ์แล้ว

  3.2 การตลาดและการแข่งขัน

  3.2.1 การตลาด

  โรงแรมทั้งหมดใน ลากูน่า ภูเก็ต จะต้องจัดเตรียมแผนการขายและการตลาด
  ซึ่งถือเป็นส่วนหนึ่งของการนำเสนองบประมาณของโรงแรม
  โดยจะมีรูปแบบและรายละเอียดของแผนงานแตกต่างกันตามแต่ละโรงแรม
  แต่แผนงานสรุปของทุกโรงแรมจะต้องกำหนดงบประมาณรายได้ในแต่ละระดับ
  แผนงานดังกล่าวจะแสดงให้เห็นถึงสถิติต่างๆ เป็นรายเดือน โดยเปรียบเทียบกับปีก่อนหน้า
  รวมถึงการวิเคราะห์แยกตามประเภทและการแบ่งส่วนตลาด

  สำหรับงบประมาณปี 2548 จะกำหนดอัตราแลกเปลี่ยนให้ 1 เหรียญดอลล่าร์สหรัฐฯ เท่ากับ 40
  บาท โดยรายได้จากค่าห้องพักประมาณร้อยละ 80
  จะทำสัญญาในรูปเงินสกุลเหรียญดอลล่าร์สหรัฐอเมริกา
  การวิเคราะห์ความเคลื่อนไหวของอัตราแลกเปลี่ยนดังกล่าวเป็นส่วนหนึ่งที่รวมอยู่ในการจัดทำงบประมาณ
  ซึ่งได้พิจารณาเงื่อนไขต่างๆ
  ในกรณีที่มีการเปลี่ยนแปลงอัตราแลกเปลี่ยนระหว่างเงินสกุลบาทต่อเงินสกุลเหรียญดอลล่าร์สหรัฐฯ

  แผนการดำเนินงานต่างๆ ของโรงแรม สามารถสรุปได้ดังต่อไปนี้

  ก) การวิเคราะห์อัตราการเข้าพักและอัตราค่าห้องพักโดยเฉลี่ย
  รวมทั้งรายได้ต่อจำนวนห้องพักที่ขายได้ ได้ทำในช่วงการทบทวนงบประมาณเป็นรายเดือน
  การเปรียบเทียบต่างๆ จะนำตัวเลขในช่วง 5 ปีที่ผ่านมาใช้วิเคราะห์ และในหลายๆ
  กรณีก็เป็นการเปลี่ยนแปลงเนื้อหาที่ต่างจากเดิมที่มีการนำเสนอไว้แล้วอย่างมีนัยสำคัญ

  ข) บริษัทฯ เชื่อว่า เป็นสิ่งสำคัญอย่างยิ่งที่จะเลือกใช้ข้อมูลหลายๆ ปีเพื่อใช้ในการพิจารณา
  แทนที่จะเลือกใช้ข้อมูลในช่วงปีที่ผ่านมาที่มีหลายเหตุการณ์เกิดขึ้น อาทิเช่น โรคไข้หวัดนก
  โรคซาร์ส เหตุการณ์วางระเบิดที่เกาะบาหลี เป็นต้น
  ซึ่งจะช่วยให้การเปรียบเทียบข้อมูลเป็นไปในภาวะปกติ ไม่ผันผวน

  ค)
  ระดับความสามารถในการสื่อสารและความเป็นอันหนึ่งอันเดียวกันของฝ่ายขายและการตลาดของโรงแรมยังคงอยู่ใน

  ระดับสูง ส่งผลให้เกิดความยืดหยุ่นที่ดีเยี่ยม
  และการตอบสนองที่แตกต่างกันออกไปตามแต่ละสภาพตลาดที่มีการเปลี่ยนแปลง ทั้งนี้
  ทั้งฝ่ายขายและการตลาดยังคงทำงานร่วมกัน
  และในขณะเดียวกันต่างก็ช่วยกันเฟ้นหาส่วนแบ่งตลาดใหม่ ๆ ตัวอย่างเช่น ลากูน่า บีช รีสอร์ท
  ได้ค้นพบว่า กลุ่มลูกค้าชาวเกาหลีระดับสูงจะให้ผลตอบแทนในตัว
  ห้องพัก อาหารและเครื่องดื่ม ในอัตราที่สูงกว่า

  ง) โครงการ ลากูน่า ภูเก็ต พลัส ที่ประสบความสำเร็จอย่างมาก ปัจจุบัน
  สามารถนำมาใช้ตามสถานการณ์ทางการตลาด
  และจะนำมาใช้กับตลาดในภูมิภาคในช่วงนอกฤดูกาลท่องเที่ยว

  จ) ลากูน่า ภูเก็ต
  เป็นศูนย์กลางในการจัดประชุมทางการตลาดเพื่อเป็นเวทีสำหรับการหารือกันระหว่างโรงแรม
  รวมถึงการคิดค้นโปรแกรมสำหรับรีสอร์ทต่าง ๆ โดยรวมทั้งหมด และในปีนี้ บริษัทฯ
  ได้จัดงานมอบรางวัลประจำปีให้แก่
  คู่ค้าหลักในอุตสาหกรรมเป็นครั้งแรกตามที่ได้มีการวางแผนไว้ โดยจัดที่กรุงเทพฯ และงานนี้
  ได้มีผู้ที่ให้การสนับสนุน ลากูน่า ภูเก็ต ให้ความสนใจเข้าร่วมงานเป็นจำนวนงาน
  รวมถึงบรรยากาศในงานที่เป็นไปอย่างสนุกสนาน

  ฉ) ในปี 2548 บริษัทฯ ยังคงมุ่งความสนใจไปที่อัตราค่าห้องพัก
  ซึ่งมีโอกาสจะปรับให้สูงขึ้นได้อีกจากสภาพตลาด
  ที่เข้มแข็งหลังจากผ่านพ้นช่วงปีที่เกิดวิกฤตการณ์ต่าง ๆ อย่างไรก็ดี
  กลยุทธ์ระยะยาวดังกล่าวนี้ได้รับผลกระทบจากเหตุการณ์คลื่นยักษ์สึนามิ
  ที่มีผลต่อธุรกิจท่องเที่ยวของภูเก็ตในช่วงครี่งปีแรกของปี 2548 แต่ในระยะยาวนั้น แรง
  ขับเคลื่อนที่ส่งเสริมให้ภูเก็ตเป็นสถานที่พักผ่อนจะสามารถช่วยทำให้อัตราค่าห้องพักสามารถปรับสูงได้

  ช) บริษัทฯ ยังคงมีตลาดอีก 3 แห่งที่เรียกเก็บรายได้เป็นเงินบาท ซึ่งได้แก่ ตลาดญี่ปุ่น
  ออสเตรเลีย และประเทศไทย

11) เว็บไซด์ www.lagunaphuket.com ได้เผยโฉมใหม่ให้เห็น และบริษัทฯ
    ยังคงมีแผนจะปรับปรุงให้ดีขึ้นในปี 2548

  นอกจากนั้น ฝ่ายขายอสังหาริมทรัพย์ก็มีผลการดำเนินงานที่ดีเยี่ยม และบริษัทฯ
  ยังได้รับประโยชน์จากความต้องการที่มีมากในปี 2547
  ซึ่งจากสภาพตลาดปัจจุบันยังคงบ่งชี้ถึงความต้องการที่มีมากดังกล่าวว่าจะยังคงดำเนินไปจนถึงอย่างน้อยที่สุดในปีหน้า
  ทั้งนี้ บริษัทฯ ได้สร้างความหลากหลายให้กับประเภทของผลิตภัณฑ์ เช่น
  บ้านพักแบบสองห้องนอนพร้อมสระว่ายน้ำของบันยัน ทรี หรือที่จะเปิดตัวต่อไป ได้แก่ แกรนด์
  เรสซิเด้นทส์ แต่ถึงแม้บริษัทฯ จะมีผลการดำเนินงานที่ดีเยี่ยม
  ธุรกิจนี้ยังคงต้องเผชิญกับความท้าทายต่อไป ซึ่งบริษัทฯ จะคอยจับตาดูปัจจัยทางการตลาดต่าง ๆ
  อย่างใกล้ชิด เพื่อให้มั่นใจได้ว่า บริษัทฯ ยังคงความเป็นผู้นำต่อไป

  ตลาดเป้าหมายหลัก

-   นักท่องเที่ยวแบบเดี่ยว

-   นักท่องเที่ยวแบบมาเป็นกลุ่ม

-   กลุ่มจัดประชุม สัมมนา และนิทรรศการ

-   กลุ่มรัฐบาลและสถานทูต

-   กลุ่มสายการบินที่มีการจัดโปรแกรมท่องเที่ยว

  กลยุทธ์ทางด้านการขาย และการตลาด

-   สร้างและจัดการฐานข้อมูลของลูกค้าอย่างเป็นระบบ

-   พัฒนาในเรื่องการจัดทำแผ่นพิมพ์โฆษณา สื่อการขาย และส่งเสริมการขาย ให้มีคุณภาพสูงขึ้น

-   พัฒนาการตลาด และการขายด้วยระบบอิเลคโทรนิค เช่น เวบไซด์ อีเมล์ ซีดีรอม เป็นต้น

-   เข้าร่วมงานแสดงสินค้าที่เกี่ยวกับธุรกิจโรงแรม และการท่องเที่ยว เช่น ATF
    ในเดือนมกราคม, PATA และ ITB ในเดือนมีนาคม EIBTM ในเดือนพฤษภาคม IT&CMA
    ในเดือนตุลาคม และ WTM ในเดือนพฤศจิกายน

-   จัดทำไดเรคเมล์สำหรับตลาดประชุมสัมมนา นิทรรศการ

-   ติดต่อกลุ่มลูกค้าจำพวกบริษัท ห้างร้าน ทางโทรศัพท์ ทั้งภายในและนอกประเทศ ในตลาดหลัก
    เช่น กรุงเทพฯ ฮ่องกง สิงคโปร์ ไต้หวัน และญี่ปุ่น

-   เยี่ยมเยือนกลุ่มลูกค้าประเภทตัวแทนการท่องเที่ยวหลักในอังกฤษ เยอรมัน สวิสเซอร์แลนด์
    ฝรั่งเศส อิตาลี และสแกนดิเนเวีย

-   สร้างการรับรู้ในชื่อ และภาพพจน์ของโครงการโดยผ่านโฆษณาในสื่อสิ่งพิมพ์
    ประเภทนิตยสารเกี่ยวกับการท่องเที่ยว และพักผ่อนหย่อนใจในภูมิภาคเอเซียแปซิฟิค

-   เชิญกลุ่มศึกษาดูงาน เพื่อให้ลูกค้ารู้จักคุ้นเคย และได้ใช้บริการจากโรงแรมของกลุ่มลากูน่า
    ภูเก็ต โดยมีการเชิญตัวแทนการท่องเที่ยว หรือลูกค้าจากยุโรป เอเชีย และอเมริกาเหนือ
    รวมทั้งบริษัทที่รับจัดการประชุมสัมมนาในกรุงเทพมหานคร

-   สร้างสรรค์สื่อโฆษณาที่มีประสิทธิภาพ เพื่อการพัฒนากลุ่มตลาดเป้าหมายหลัก

-   สร้างสื่อสัมพันธ์ที่ดี และใกล้ชิดกับส่วนรัฐบาล และองค์กรต่าง ๆ

-   ใช้เทคนิคในการบริหารการตลาดแบบใหม่ เช่น ระบบในการวิเคราะห์ข้อมูลลูกค้า
    เพื่อให้เข้าใจพฤติกรรม ความรู้ของลูกค้าในตัวสินค้า และเครือข่ายการตลาด

-   ทำงานใกล้ชิดกับการท่องเที่ยวแห่งประเทศไทย การบินไทย
    สมาคมส่งเสริมการประชุมนานาชาติ สมาคมโรงแรม และสมาคมการท่องเที่ยวต่าง ๆ

-   เน้นการประชาสัมพันธ์อย่างต่อเนื่อง

-   เป็นสมาชิก และเข้าร่วมการจัดกิจกรรมในโปรแกรมต่าง ๆ ของทั้งสายการบิน
    และบริษัทบัตรเครดิตชั้นนำของโลก

-   จัดทำแพคเกจช่วงฤดูร้อนราคาพิเศษในช่วงนอกฤดูกาลท่องเที่ยว

-   ร่วมมืออย่างใกล้ชิดกับสายการบินที่บินมายังจังหวัดภูเก็ต
    โดยจัดทำแพ็คเกจพิเศษเพื่อการส่งเสริมการขาย

-   จัดงานไตรกีฬา ร่วมกับ การบินไทย เพื่อถ่ายทอดไปยังผู้ชมนับล้านคนทำให้เป็นที่รู้จักมากยิ่งขึ้น

  ช่องทางการจัดจำหน่าย

  เนื่องจากลูกค้ากว่าร้อยละ 80 ของโรงแรมในเครือ ลากูน่า ภูเก็ต
  เป็นนักท่องเที่ยวเพื่อการพักผ่อนเป็นหลัก
  และส่วนมากจะสำรองห้องพักโดยผ่านบริษัทตัวแทนการท่องเที่ยวต่างๆ ดังนั้น
  ทางโรงแรมจึงทำงานร่วมกับตัวแทนการท่องเที่ยวดังกล่าวอย่างใกล้ชิด
  และโดยปกติจะทำสัญญาเป็นรายปี เพื่อให้ตัวแทนเหล่านี้ทำการประชาสัมพันธ์
  และขายห้องพักให้แก่ลูกค้า นอกเหนือจากนั้น
  ยังมีลูกค้าจำนวนมากเริ่มที่จะจองห้องพักโดยตรงผ่านมายังเครือข่ายการสำรองห้องพักของโรงแรมที่อยู่ในเครือ
  ซึ่งเปิดดำเนินการอยู่ทั่วโลก และสามารถสำรองห้องพักผ่านทางอินเตอร์เน็ต

  นอกจากนั้น โครงการ ลากูน่า ภูเก็ต ยังมีชื่อเสียงมากทางด้านตลาด MICE (Meeting,
  Incentive, Convention and Exhibition) ซึ่งเป็นตลาดที่ลูกค้ามาพักเพื่อประชุม สัมมนา
  และการจัดนิทรรศการ โดยที่ผู้จัดงานจะติดต่อโดยตรงกับทางโรงแรมฯ

  แหล่งที่มาของการสำรองห้องพัก

-   ตัวแทน และผู้ประกอบการท่องเที่ยวภายในประเทศ 58 %

-   ตัวแทน และผู้ประกอบการค้าส่งการท่องเที่ยวภายในประเทศ 11%

-   ตัวแทน และผู้ประกอบการค้าส่งการท่องเที่ยวระหว่างประเทศ 9%

-   บริษัท ห้างร้าน และหน่วยงานราชการ 1%

-   การสำรองที่พักโดยตรง 21%

  ประเภทของลูกค้า

-   เพื่อการพักผ่อน และสันทนาการ 90%

-   เพื่อการประชุมสัมมนา และการฝึกอบรม 10%

  ที่มาของลูกค้าตามภูมิประเทศ

  ตลาดหลักของโรงแรมในเครือลากูน่า ภูเก็ต มีดังนี้

  ตลาดเอเชียเหนือ

-   ญี่ปุ่น 7%

-   ฮ่องกง 10%

-   เกาหลี 11%

-   ไต้หวัน 6%

-   จีน 3%

-   รัสเซีย 5%

  ตลาดเอเชียตะวันออกเฉียงใต้

-   ไทย 3%

-   สิงคโปร์ 3%

  ตลาดเอเชียอื่น ๆ 2%

  ตลาดยุโรป

-   สหราชอาณาจักร 13%

-   สวิสเซอร์แลนด์ 4%

-   เยอรมัน 6%

-   สเปน 2%

-   ตลาดยุโรปอื่น ๆ 2%

  ตลาดออสเตรเลีย / นิวซีแลนด์ 4%

  ตลาดอเมริกา / แคนาดา 4%

ภาพรวมในอดีต

ตารางต่อไปนี้ จะแสดงตัวเลขทางสถิติ ของโรงแรมในลากูน่า ภูเก็ต ในช่วงระยะ 6 ปี ที่ผ่านมา

ลากูน่า ภูเก็ต 

  ------------------------- ----------- ----------- ----------- ----------- ----------- -----------
  (* พันบาท)                 สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31  สิ้นสุดวันที่ 31
                            ธันวาคม 2542 ธันวาคม 2543 ธันวาคม 2544 ธันวาคม 2545 ธันวาคม 2546 ธันวาคม 2547

  อัตราการเข้าพัก (%)          75          79          69          64          70          77

  ราคาห้องพักโดยเฉลี่ย          4,801       5,811       6,972       6,831       5,748       6,036

  รายได้จากห้องพัก*            1,099,115   1,413,317   1,514,935   1,417,589   1,303,004   1,505,789

  รายได้จากค่าอาหาร           678,736     778,704     729,040     655,805     646,147     755,519
  และเครื่องดื่ม*                                                                           

  รายได้รวม*                 1,938,169   2,328,378   2,375,774   2,186,328   2,057,718   2,382,227

  กำไรขั้นต้นจากการดำเนินงาน*   981,131     1,240,601   1,273,730   1,109,644   1,015,911   1.205,583

  กำไรขั้นต้นจากการดำเนินงาน    51          53          54          51          49          51
  (%)                                                                                   
  ------------------------- ----------- ----------- ----------- ----------- ----------- -----------

  สถานการณ์การท่องเที่ยวในจังหวัดภูเก็ต

  จังหวัดภูเก็ตยังคงมีโอกาสที่จะเห็นการเพิ่มขึ้นของจำนวนนักท่องเที่ยว ถึงแม้ว่า
  ตัวเลขนักท่องเที่ยวในจังหวัดภูเก็ตจะมีผลกระทบต่อตลาดเฉพาะของ ลากูน่า ภูเก็ต
  เพียงเล็กน้อยเท่านั้น การปรับปรุงสนามบิน และสาธารณูปโภคขั้นพื้นฐาน เช่น
  การก่อสร้างถนนรอบๆ จังหวัดภูเก็ตซึ่งการก่อสร้างได้ใกล้เสร็จสมบูรณ์
  แต่จากปริมาณรถในจังหวัดที่เพิ่มขึ้นอย่างมาก
  ส่งผลให้ยังคงมีความต้องการการพัฒนาต่อในหลายพื้นที่

  จากการที่มีสายการบินต้นทุนต่ำเกิดขึ้นหลายสาย อาทิเช่น โอเรียนท์ ไทย, แอร์ เอเชีย, นก
  แอร์ และไทเกอร์ แอร์ ส่งผลให้สนามบินมีความคึกคักเป็นอย่างมาก
  ซึ่งส่วนหนึ่งเป็นผลจากการเพิ่มขึ้นของผู้โดยสารขาเข้าในระหว่างช่วงนอกฤดูการท่องเที่ยว
  ในช่วงปี 2548 การก่อสร้างขยายเพิ่มเติมรันเวย์น่าจะเสร็จสมบูรณ์
  ซึ่งจะสามารถทำให้มีเที่ยวบินตรงบินเข้า/จากยุโรปได้

  ในช่วงปี 2547 เซ็นทรัล เฟสติวัล ช้อปปิ้งมอลล์ ได้เปิดตัวขึ้น
  โดยนำเสนอประสบการณ์การช้อปปิ้งรูปแบบใหม่สำหรับแขกของบริษัทฯ และในปี 2548
  JungCeylon ก็จะเปิดตัวในป่าตอง ซึ่งจะมีรูปแบบการให้บริการที่คล้ายคลึงกัน

  ยังคงมีการพูดคุยเกี่ยวกับการทำให้จังหวัดภูเก็ตเป็นศูนย์กลางด้านเทคโนโลยีสารสนเทศ หรือ
  Cyberport สำหรับเรื่องสถานที่ตั้งของศูนย์การประชุมของจังหวัดยังอยู่ในระหว่างการพิจารณา
  ซึ่งตามข้อมูลล่าสุดสถานที่ตั้งจะอยู่ที่บริเวณสะพานหิน อย่างไรก็ดี
  สถานที่ตั้งดังกล่าวเป็นสถานที่ตั้งแห่งที่สี่ได้รับการยืนยันหลังจากผ่านการเปลี่ยนแปลงมาแล้วถึงสามครั้งในช่วง
  2-3 ปีที่ผ่านมา ดังนั้นบริษัทฯ ยังคงต้องรอดูข้อมูลที่ได้รับการประกาศยืนยันต่อไป (ถ้ามี)

  จากผลกระทบของเหตุการณ์คลื่นยักษ์สึนามิเมื่อวันที่ 26 ธันวาคม 2547
  ได้ส่งผลอย่างมากต่อการลดลงของนักท่องเที่ยวที่เข้ามาในภูเก็ตในช่วงไตรมาสแรกของปี 2548
  บริษัทฯ คาดการณ์ว่าเหตุการณ์เช่นนี้จะเป็นแค่ช่วงระยะเวลาสั้น ๆ
  แล้วจะกลับมาสู่ระดับการทำธุรกิจปกติในช่วงครึ่งหลังของปี 2548

  ภาวะการแข่งขัน

  มีการเคลื่อนไหวเกิดขึ้นบางประการในตลาดการแข่งขันด้านธุรกิจโรงแรม
  โดยโรงแรมตรีศาลารีสอร์ท ซึ่งล่าช้ามากในการก่อสร้าง ปัจจุบันได้เปิดดำเนินการแล้ว
  รวมถึงโรงแรม ภูเก็ต อาร์คาเดีย ซึ่งปัจจุบันได้อยู่ในกลุ่มฮิลตัน
  ส่วนโรงแรมพันวาบุรีที่ได้เปลี่ยนเจ้าของไปอยู่ในกลุ่มคอนราด ได้มีการล่าช้าในการก่อสร้างและ
  มีกำหนดการเปิดให้บริการใหม่ในช่วงปี 2548

  โรงแรมโฟร์ ซีซัน ยังคงอยู่ระหว่างการเจรจาต่อรองเรื่องที่ดิน
  ส่วนโรงแรมอินเตอร์คอนติเน็นทัล ได้เลือกสถานที่ตั้งบริเวณ
  ป่าตอง และมีโรงแรมระดับนานาชาติอื่น ๆ ให้ความสนใจโดยแวะมาเยี่ยมภูเก็ตเป็นระยะ ๆ
  นอกจากนี้ ได้มีการเจรจาต่อรองที่ดินขนาดใหญ่ใกล้กับ ลากูน่า ภูเก็ต
  ซึ่งเป็นที่แน่ชัดว่าที่ดินดังกล่าวได้ถูกขายไปเรียบร้อยแล้ว อย่างไรก็ดี มีการพูดกันว่า
  ผู้ซื้อวางแผนจะสร้างเป็นบ้านมากกว่าโรงแรม

  ในส่วนของธุรกิจอสังหาริมทรัพย์ บริษัทฯ พบว่ามีโครงการพัฒนาขนาดเล็กเป็นจำนวนมาก
  สำหรับโครงการขนาดใหญ่มีเพียงโครงการเดียวคือ Gulu Lalvani’s Royal Phuket
  Marina ทั้งนี้
  น่าจะเป็นผลกระทบจากกฎหมายที่ตราไว้ในเรื่องของการให้สิทธิในการพัฒนาและการศึกษาผลกระทบของสิ่งแวดล้อม
  ซึ่งจะมีความยุ่งยากน้อยกว่าสำหรับโครงการขนาดที่เล็กกว่า ทั้งนี้ ลากูน่า พร็อพเพอร์ตี้
  ยังคงครอบครองตลาดเฉพาะไว้ได้ ในขณะเดียวกัน
  ก็ตระหนักดีว่ามีการแข่งขันด้านราคาในตลาดมากขึ้น ดังนั้นก็จะมีการทบทวนราคาของบริษัทฯ
  อยู่สม่ำเสมอ

กลยุทธ์ด้านราคา

  กลุ่มโรงแรมใน ลากูน่า ภูเก็ต ยังคงร่วมมือกันในด้านการกำหนดโครงสร้างราคา
  โดยมีการหารือกันอย่างจริงจังระหว่างกลุ่มโรงแรมเองซึ่งต่างก็เป็นคู่แข่งต่อกัน
  เพื่อให้ได้อัตราค่าห้องพักที่จะเป็นผลดีต่อกลุ่มฯ อย่างไรก็ดี
  กลุ่มโรงแรมก็คงต้องรอบคอบเพื่อให้แน่ใจว่า เป็นอัตราห้องพักเฉลี่ยที่ดีที่สุด
  ตารางต่อไปนี้จะแสดงการเคลื่อนไหวของอัตราห้องพักเฉลี่ยในช่วงระยะ 7 ปีที่ผ่านมา

ลากูน่า ภูเก็ต

+--------------------+------+-----+------+------+------+-----+----+
|                    | 2541 | 2   | 2543 | 2544 | 2545 | 2   | 25 |
|                    |      | 542 |      |      |      | 546 | 47 |
+--------------------+------+-----+------+------+------+-----+----+
| อัตราห้องพักเฉลี่ย      | 4    | 4,  | 5    | 6    | 6    | 5,  | 6  |
| (บาท)              | ,159 | 801 | ,811 | ,972 | ,831 | 748 | ,0 |
|                    |      |     |      |      |      |     | 36 |
+--------------------+------+-----+------+------+------+-----+----+
| อัตราแลกเปลี่ยนเฉลี่ย   | 41.0 | 3   | 40.6 | 44.6 | 43.1 | 4   | 40 |
|                    |      | 8.1 |      |      |      | 1.6 | .4 |
| บา                 |      |     |      |      |      |     |    |
| ท:เหรียญดอลลาร์สหรัฐฯ |      |     |      |      |      |     |    |
+--------------------+------+-----+------+------+------+-----+----+
| อัตราห้องพักเฉลี่ย      | 101  | 126 | 143  | 156  | 158  | 138 | 1  |
| (เหรียญดอลลาร์สหรัฐฯ) |      |     |      |      |      |     | 49 |
+--------------------+------+-----+------+------+------+-----+----+

ตารางต่อไปนี้แสดงให้เห็นถึงอัตราการเจริญเติบโตจากอดีตของโรงแรมใน ลากูน่า ภูเก็ต

[TABLE]

  เออาร์อาร์ = อัตราห้องพักเฉลี่ย

  เรบพาร์ = อัตรารายได้ต่อจำนวนห้อง

  ภาพรวมในสามปี

  หลังจากวิกฤตการณ์ทางเศรษฐกิจในปี 2540 บริษัทฯ
  ต้องประสบกับผลกระทบจากการก่อการร้ายในสหรัฐฯ และเกาะบาหลี รวมทั้ง สงครามอิรัก
  วิกฤตการณ์โรคซาร์ส โรคไข้หวัดนก รวมถึงเหตุการณ์คลื่นยักษ์สึนามิที่พัดโถมเข้าภูเก็ตเมื่อวันที่
  26 ธันวาคม 2547 โดยขณะนี้ บริษัทฯ
  อยู่ระหว่างการฟื้นตัวจากความเสียหายที่เกิดขึ้นทั้งในลักษณะกายภาพและด้านที่เกี่ยวข้องกับตลาด
  สำหรับการวางแผนการในอนาคตของบริษัทฯ บริษัทฯ ได้คาดหวังให้ออกมาดีที่สุด
  แต่ก็ได้วางแผนการรองรับเผื่อสถานการณ์ที่แย่ที่สุดไว้ด้วย
  เนื่องจากเป็นการสมเหตุสมผลที่จะตั้งสมมติฐานเผื่อไว้ในกรณีที่จะมีวิกฤตการณ์อื่น ๆ เกิดขึ้นด้วย

  บริษัทฯ
  คาดการณ์ว่าจะสามารถฟื้นตัวจากผลกระทบจากเหตุการณ์คลื่นยักษ์สึนามิได้ในช่วงครึ่งหลังของปี
  2548 เนื่องจากช่วงเวลาดังกล่าว บรรยากาศของธุรกิจโรงแรมน่าจะเป็นไปโดยดี
  รวมถึงผลการดำเนินงานที่ยังคงดีต่อเนื่องสำหรับธุรกิจอื่นของบริษัทฯ โดยเฉพาะ ลากูน่า
  พร็อพเพอร์ตี้ และ ลากูน่า ฮอลิเดย์ คลับ

  สำหรับธุรกิจโรงแรม บริษัทฯ
  คาดว่าจะเห็นการฟื้นตัวอย่างค่อยเป็นค่อยไปของฤดูกาลท่องเที่ยวสำหรับตลาดยุโรปในช่วงระหว่างเดือนธันวาคมถึงเดือนมีนาคม
  ซึ่งปัจจุบันนักท่องเที่ยวชาวเยอรมันมีจำนวนลดลง
  ในขณะที่มีการเพิ่มขึ้นของจำนวนนักท่องเที่ยวชาวรัสเซีย สำหรับในช่วงนอกฤดูท่องเที่ยว
  โรงแรมยังคงคึกคัก แม้ว่าจะมีอัตราเฉลี่ยที่ต่ำกว่าปกติ อย่างไรก็ดี
  ยังคงมีโอกาสรออยู่ในช่วงหลายปีที่จะมาถึง ตามที่ได้ระบุไว้ก่อนหน้านี้แล้วว่า
  โรงแรมหนึ่งในกลุ่มได้ค้นพบตลาดในกลุ่มชาวเกาหลีที่ไม่มีปัญหาในเรื่องของราคา
  ซึ่งตลาดดังกล่าวจะถูกรองรับโดยปริมาณโรงแรมที่พักของภูเก็ตที่กำลังเติบโต แต่ทั้งนี้บริษัทฯ
  มองในทางที่ดีว่า การตระหนักในชื่อของ “ลากูน่า ภูเก็ต” ในตลาด จะช่วยให้บริษัทฯ
  มีความได้เปรียบเหนือคู่แข่งได้

  ส่วนในธุรกิจการขายอสังหาริมทรัพย์นั้น ในการพิจารณางบประมาณของธุรกิจนี้ บริษัทฯ
  ได้มีการหารือในรายละเอียดถึงอนาคตของธุรกิจ ซึ่งเป็นที่ชัดเจนว่าเป็นตลาดที่บริษัทฯ
  ให้ความสำคัญใส่ใจและต้องคอยระวังรอบคอบว่าเมื่อใดเริ่มมีสัญญาณที่จะบ่งชี้ว่าความต้องการในตลาดกำลังจะหมดไป
  อย่างไรก็ดี บริษัทฯ ยังคงรักษาระดับธุรกิจในปี 2548 เทียบเท่ากับระดับธุรกิจในปี 2547
  แม้ว่าจะมีเหตุการณ์คลื่นยักษ์สึนามิ ทั้งนี้
  ปัจจุบันยังไม่มีเหตุผลใดที่จะชี้ว่าธุรกิจนี้จะประสบภาวะขาลงในปีที่จะมาถึง และบริษัทฯ เชื่อว่า
  การคาดกาณ์ที่จะรักษาระดับธุรกิจไว้ในระดับนี้อย่างต่อเนื่องในช่วงสามปีข้างหน้านั้น
  มีความสมเหตุสมผลอย่างเพียงพอ

  สิทธิ หรือข้อจำกัดในการประกอบธุรกิจ

  1. สิทธิพิเศษจากการส่งเสริมการลงทุน - ไม่มี-

  2. สิทธิพิเศษอื่น - ไม่มี-

  3. ข้อจำกัดในการประกอบธุรกิจ - ไม่มี-